Iktatószám: PMK/ 60-3/2013.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2013. április 29-i rendes nyilvános ülésére**

**Tárgy:** Beszámoló a két ülés közt történt eseményekről

**Az előterjesztő:** Papp Gábor polgármester

**Készítette:** Bencze-Németh Alexandra polgármesteri ügyintéző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**Tisztelt Képviselőtestület!**

A két ülés között történt legfontosabb eseményekről az alábbiakban tájékoztatom Önöket:

**Március 25-én** Budapestre utaztam Őry Rózsa kabinetvezetővel és Antal Anita sajtóreferenssel, ahol a Virágos Magyarországért környezetszépítő verseny 2013. évi sajtótájékoztatóján vettem részt és prezentációt tartottam Hévíz virágos városról és az európai versenyben történő részvételről.

**Március 26-án** Zalacsányba utaztam és Széles Gábor úrral, a Battyhány Kastély tulajdonosával tárgyaltam. Majd délután Képviselő Testülteti ülésen vettem részt.

**Március 28-án** a Gyenesdiási Polgármesteri Hivatalban részt vettem a Magyar Közút és a Balaton környéki települések közti egyeztető tárgyaláson, téma a települések csomópontjaiban elhelyezett jelzőtáblák. Délután fogadóórát tartottam. Majd Kepli József János alpolgármester úrral Alsópáhokon a Kolping Hotelben a szállodafejlesztési projekt ünnepélyes támogatási szerződéskötésén vettem részt. Kepli József János alpolgármester úr képviselt a Sportkör elnökségi ülésén.

**Április 3-án** részt vettem a Kolping Hotel\*\*\*\* Spa & Family Resort központi épületében a Balaton Régió tavaszi régióülésén és tájékoztatót tartottam a Hévíz-Balaton Airport üzletmenetéről, a 2013-as év várható légi forgalom alakulásáról. Kepli József János alpolgármester úrral részt vettem a Hévíz város borának megválasztásán.

**Április 4-én** fogadtam Dr. Tüske Róbert jegyző urat, Dr. Márkus Mirtill aljegyző asszonyt és Bediné Makra Anikó közgazdasági osztályvezetőt és a Társulásokkal kapcsolatosan megbeszélést tartottunk. Majd fogadtam Bartha Gábor cserszegtomaji polgármestert. Ezután a Balaton Rádiónak adtam telefonos interjút, a téma: a turisztikai szezon indítása, a Hévíz- Balaton Airporton az új charter járatok indítása és a 2013. évi programok voltak. Majd fogadtam a Vedi Tours vezetőjét, Liszjuk Valentin urat és a Hévíz – Balaton Airporton újonnan induló charterjáratokkal kapcsolatban tárgyaltunk.

**Április 5-én** Kepli József János alpolgármester úrral Budapestre utazatam, ahol az Emberi Erőforrások Minisztériumában Balog Zoltán miniszter úr munkatársa, Dr. Laki Judit egészségügyi főtanácsadó asszony fogadott bennünket és a Hévízgyógyfürdő és Szent András Reumakórház Nonprofit Kft. ügyében tárgyaltunk.

**Április 8-án** a Keszthelyi Televízióba Kerekasztal beszélgetésen vettem részt.

**Április 9-én** Siófokra utaztam, ahol az AVE Zöldfok Zrt. igazgatójával tárgyaltam. Majd fogadtam Dr. Zomborszky Zoltán főállatorvos urat. Ezután fogadtam Könnyid László vezérigazgató urat és Kultsár Juditot, a Mutch Ungarn Reisen Kft. munkatársát.

**Április 10-én** fogadtam Varga Líviát, a Forrás Újság főszerkesztőjét.

**Április 11-én** Bizottsági ülésen, utána rendkívüli Képviselő-testületi ülésen vettem részt. Délután Őry Rózsa kabinetvezetővel Kehidára utaztam, ahol a Deák Ferenc Kúria Közalapítvány ügyében tárgyaltunk.

**Április 12-én** fogadtam Damina László külsős bizottsági tagot, Babics Tamás városfejlesztési osztályvezetőt és Pikó Gábor beruházási referenst. Fisli István képviselő úr Hévíz Város Önkormáynzatát képviselve részt vett Csurgón a tradicionális Festetics Városok Találkozóján és a nevemben köszöntötte a résztvevőket.

**Április 13-án** köszöntöttem a résztvevőket a Keresztény Kórusok találkozóján a Szent Lélek Templomban. Majd egy arab média csoporttal és a Hévízi Turisztikai Nonprfit Kft. ügyvezető igazgatójával, Horváth Orsolyával együtt ebédeltem a Kis Hotel Helikon szállodában. Délután a Hévíz-Balaton Airporton Josef Mutch úrral, a Mutsh Ungarn Reisen képviselőjével köszöntöttem a Lufthansa járat Frankfurtból érkező utasait, majd sajtótájékoztatót tartottam.

**Április 14-én** Hévíz-Balaton Airporton a Vedi Tour Group képviselőivel fogadtam az első Moszkva-Hévíz charterjáratot, majd az 1000 Út Utazási Iroda képviselőivel a szervezésükben érkező Moszkva-Hévíz charterjáratot, köszöntöttem Zvonova Irina asszonyt, az Oroszországi Föderáció Nagykövetségének Tanácsosát és Oleg Uksusov urat, az Oroszországi Föderáció Nagykövetségének III. titkárát.

**Április 15-én** fogadtam egy 6 fős kínai csoportot Shanghai városból. Közben Őry Rózsa kabinetvezető fogadta a Virágos Magyarország mozgalom hazai zsűrijének és felkészítőinek szervező bizottságát és bejárták a várost.

**Április 16-án** a hivatal Dísztermében a nagy parkolóval kapcsolatban egyeztettem Balog János úrral és a hivatalban érintett dolgozókat. Majd a Helikon Rádiónak adtam telefonon interjút. Délután a „Korok és Borok - Tematikus Sétaút Hévíz Egregy városrészében” című pályázattal kapcsolatban egyeztettem a hivatalban érintett munkatársakkal, illetve a külső szakemberekkel.

**Április 17-én** Kepli József János alpolgármester úrral Balatonfüredre utaztam, ahol a Balatoni Integrációs és Fejlesztési Ügynökség Nonprofit Kft. szervezésében részt vettünk egy „turisztikai jelentőséggel rendelkező kulturális és művészeti program koordináció és támogatási rendszer kiépítésének szükségessége és lehetőségei a Balaton Kiemelt Üdülőkörzetben” címmel rendezett szakmai fórumon. Közben Babics Tamás városfejlesztési osztályvezető képviselt a Zalaispa Regionális Hulladékgazdálkodási és Környezetvédelmi Zrt. Nyugat-Balaton és Zala folyó Medence Nagytérség Települési Szilárd Hulladékai Kezelésének Korszerű megoldására létrehozott Önkormányzati Társulás Társulási Operatív Tanácsának ülésén Zalaegeszegen.

**Április 18-án** a Tourinform-irodában a Nyugat Rádiónak adtam riportot. Közben Kepli József János alpolgármester úr fogadta Bediné Makra Anikó közgazdasági osztályvezetőt, Vecsera Márta könyvvizsgálót és Benkő Attila urat, a Hévíz-Balaton Airport ügyvezető igazgatóját és reptér működtetésével, üzemanyag ellátással kapcsolatosan egyeztettek. Kepli József János alpolgármester úrral fogadtam Hermann Katalin Gróf Festetics György Művelődési Központ mb. igazgatóját.

**Április 19-én** Horvátországba utaztam Kepli József János alpolgármester úrral, Sallai Gábor pályázati referenssel és Vasas Ottó építésügyi és tervtanácsi ügyintézővel, ahol részt vettünk a Magyarország-Horvátország IPA Határon Átnyúló Együttműködési Program 2007-2013 (HU-HR) szakmai nyitókonferenciáján.

**Április 21-én** a Hévíz-Balaton Airporton helyszíni riportot készített a Reuters Hírügynökség az orosz charterekről.

**Április 22-én** fogadtam Varga Endre urat, a Musica Antiqua vezetőjét és a horvátországi Preko város delegációját. Közben Babics Tamás városfejlesztési osztályvezető képviselt a Zala Megye Keszthely Járás Helyi Védelmi Bizottság soros ülésén.

**Április 23-én** rendkívüli testületi ülést tartottunk, majd fogadtam dr. Tüske Róbert jegyző urat, dr. Márkus Mirtill aljegyző asszonyt, Bediné Makra Anikó közgazdasági osztályvezetőt és a Teréz Anya Szociális Integrált Intézményt Fenntartó Társulás önkormányzatainak polgármestereit és az alapellátásban működtetett ügyelettel kapcsolatos képviselő-testületi előterjesztéssel kapcsolatban egyeztettünk. Majd a Hévíz tv-nek interjút adtam a Sugár utcai játszótér átépítésével kapcsolatban.

**Április 24-én** Kepli József János alpolgármester úrral Budapestre utaztam és részt vettem a Lett Köztársaság Magyarországi Nagykövetsége és az AirBaltic a TENSI Aviationnel együttműködésben rendezett szakmai- és sajtórendezvényen, ahol Nagykövet úrral és a Lett Köztársaság turisztikai vezetőjével egyeztettünk.

**Április 25-én** Kepli József János alpolgármester úrral részt vettünk a soron következő igazgatói reggelin a Hunguest Hotel Panoráma Gránit Éttermében. Majd Kepli József János alpolgármester úrral egy 6 fős kínai delegációt fogadtam.